stanford-oval/wikipedia huggingface dataset:
סיימון מקברני
ביוגרפיה

מקברני נולד בקיימברידג' שבאנגליה. אביו צ'ארלס מקברני (אנ') היה ארכאולוג ואקדמאי אמריקאי. אמו, אן פרנסיס אדמונדסטון, הייתה מזכירה. היא הייתה בריטית ממוצא אנגלי סקוטי ואירי. הוריו היו בני דודים רחוקים שנפגשו במהלך מלחמת העולם השנייה. הוא למד ספרות אנגלית בפיטרהאוס באוניברסיטת קיימברידג' וסיים את לימודיו ב-1980. אחרי מות אביו עבר לגור בפריז ולמד משחק ב-"Jacques Lecoq Institute" (אנ').
מקברני הוא המייסד והמנהל האמנותי של להקת התיאטרון "Complicite" שבסיסה בבריטניה ומופיעה ברחבי העולם. הוא ביים את ההפקות של "Street of Crocodiles" (ב-1992), "The Three Lives of Lucie Cabrol" (ב-1994), עיבוד לטרילוגיה "Into Their Labors" מאת ג'ון ברגר, "To the Wedding", המחזה "Mnemonic" (ב-1999), "The Elephant Vanishes" (ב-2003), "A Disappearing Number" (ב-2007), "A Dog's Heart" (ב-2010) ו"האמן ומרגריטה" (2011).
המחזה "A Disappearing Number" מבוסס על סיפור שיתוף הפעולה היוצא דופן בין המתמטיקאים סריניוואסה רמנוג'אן וגודפרי הרולד הארדי. בסתיו 2008 הוצג המחזה במרכז האמנויות ברביקן ואחר כך הוצג בסיור הופעות בינלאומי. ב-2009 ביים מקברני את המחזה "Shun-kin" המבוסס על טקסטים מאת ג'וניצ'ירו טניזאקי. המחזה הוצג בלונדון ובטוקיו ב-2010.
בנוסף ביים מקברני את המחזות "עלייתו הנמנעת של ארתורו אוי" ואת "כולם היו בניי" (2008) שניהם בניו יורק, וכן ביים מופעים קומיים כמו "So Much Things To Say" של לני הנרי, והמופע "פרנץ' וסונדרס לייב" בשנת 2000.
על המסך הופיע מקברני בסדרה הקומית "הכומר מדיבלי" בתפקיד ססיל מנצח המקהלה, בסרט "גוף השקרים" שיחק בתפקיד גאון המחשבים גרלנד, בסרט "המועמד ממנצ'וריה" מ-2004 גילם את ד"ר אטיקוס נויל, בסרט "המלך האחרון של סקוטלנד" שיחק בתפקיד נייג'ל סטון, בדרמה הקומית "חברות עם כסף" הופיע בתפקיד אהרון הבעל המטרוסקסואל, בסרט "מצפן הזהב" שיחק בתפקיד פרה פאבל, בסרט "הדוכסית" גילם את דמותו של צ'ארלס ג'יימס פוקס, ובסרט "החפרפרת" הופיע בתפקיד אוליבר לאקון. הוא גם כתב והיה מפיק בפועל של הסרט "החופשה של בין".
מ-2010 ועד 2014 הופיע מקברני בסדרה הקומית של ה-BBC "כבוד הכומר" בתפקיד סגן הבישוף רוברט. בסרט "הארי פוטר ואוצרות המוות" מ-2010 דיבב מקברני את גמדון הבית קריצ'ר. הוא שיחק בתפקיד יוהנס בורקרט (אנ') בסדרת הדרמה "הבורג'ס". בשנת 2012 היה מקברני אמן אמית בפסטיבל ד'אביניון ה-66.
ב-2015 שיחק בתפקיד אטלי, מנהל ב-MI6, במותחן הריגול שובר הקופות "משימה בלתי אפשרית: אומת הנוכלים". בסרט האימה "The Conjuring 2" משחק מקברני בתפקיד חוקר העל-טבעי מוריס גרוס (אנ').
בשנת 2016 שיחק בסרט השואה של רוברט זמקיס, "בעלי ברית" לצידם של בראד פיט, מריון קוטיאר, ג'ארד האריס וליזי קפלן.
חיים אישיים

מקברני חי בלונדון עם אשתו ושלושת ילדיהם. ב-2005 הוענק למקברני תואר קצין מסדר האימפריה הבריטית (OBE) על תרומתו לתחום הדרמה.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1991 | קפקא | Kafka | אוסקר |  |
| 1994 |  | A Business Affair | איש מכירות |  |
| 1994 | להיות אנושי | Being Human | הרמס |  |
| 1994 | טום & ויו | Tom & Viv | ד"ר רג'ינלד מילר |  |
| 1994 |  | Mesmer | פרנץ |  |
| 1996 | המשחית | The Ogre | בריגדיר |  |
| 1997 | מעגל הגיר הקווקזי | The Caucasian Chalk Circle | השופט אצדק |  |
| 1998 | הדודנית בט | Cousin Bette | וובינט |  |
| 1999 | אוניגין | Onegin |  |  |
| 2000 | אייזנשטיין | Eisenstein | סרגיי אייזנשטיין |  |
| 2003 | שבועת השחקנים | The Reckoning | סטיבן |  |
| 2003 | צעירים יפים ומבריקים | Bright Young Things | סנית' |  |
| 2003 | חלומות מתוקים | Skagerrak | תומאס |  |
| 2004 | המועמד ממנצ'וריה | The Manchurian Candidate | ד"ר אטיקוס נויל |  |
| 2004 |  | Human Touch | ברנרד |  |
| 2006 | חברות עם כסף | Friends with Money | אהרון |  |
| 2006 | המלך האחרון של סקוטלנד | The Last King of Scotland | נייג'ל סטון |  |
| 2007 | מצפן הזהב | The Golden Compass | פרה פאבל |  |
| 2008 | גוף השקרים | Body of Lies | גרלנד |  |
| 2008 | הדוכסית | The Duchess | צ'ארלס ג'יימס פוקס |  |
| 2009 | בוגי ווגי | Boogie Woogie | רוברט פריין |  |
| 2010 | רובין הוד | Robin Hood | האב טנקרד |  |
| 2010 | הארי פוטר ואוצרות המוות חלק ראשון | Harry Potter and the Deathly Hallows – Part 1 | קריצ'ר | דיבוב |
| 2011 | ג'יין אייר | Jane Eyre | מר ברוקלהרסט |  |
| 2011 | החפרפרת | Tinker Tailor Soldier Spy | אוליבר לאקון |  |
| 2013 |  | For Those Who Can Tell No Tales | טים קלנסי |  |
| 2014 | קסם לאור ירח | Magic in the Moonlight | הווארד בורקן |  |
| 2014 | התאוריה של הכול | The Theory of Everything | פרנק הוקינג |  |
| 2015 | משימה בלתי אפשרית: אומת הנוכלים | Mission: Impossible – Rogue Nation | דירקטור אטלי |  |
| 2016 | לזמן את הרוע 2 | The Conjuring 2 | מוריס גרוס |  |
| 2016 | בעלי ברית | Allied |  |  |
| 2018 | האוקיינוס שבינינו | The Mercy | פרנסיס צ'ישסטר |  |
| 2020 | מוליכי הזאבים | Wolfwalkers | אוליבר קרומוול | דיבוב |
| 2022 | עיניה התכולות | The Pale blue Eye | קפטן היצ'קוק |  |
| 2024 | נוספרטו | Nosferatu | האר נוק |  |
| TBA |  | The Actor |  |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1988 |  | Screenplay | מרטין | בפרק "Burning Ambition" |
| 1989 |  | The Two of Us |  | בפרק "Trust" |
| 1992 |  | The Bill | שון אנדרטון | בפרק "Man of the People" |
| 1992–1993 |  | The Comic Strip Presents | מיק / המשוגע | 2 פרקים |
| 1994–2004 | הכומר מדיבלי | The Vicar of Dibley | מנצח המקהלה ססיל | 4 פרקים |
| 1995 |  | Performance | Ancient Pistol | בפרק "הנרי הרביעי" |
| 1996 | פשוט נהדרת | Absolutely Fabulous |  | בפרק "The Last Shout" |
| 1999 | רציחות במידסומר | Midsomer Murders | הנרי קרסטיירס | בפרק "Death of a Stranger" |
| 2010–2014 | כבוד הכומר | Rev. | סגן הבישוף רוברט |  |
| 2011–2013 | הבורג'ס | The Borgias |  |  |
| 2014 |  | Knifeman | הוודישל |  |
| 2015 | כיסא פנוי | The Casual Vacancy | קולין "קאבי" וול | מיני-סדרה |
| 2019-הווה | קרניבל רואו | Carnival Row | ראניין מילוורת'י | סדרת טלוויזיה |
| 2019 | בקול רם | The Loudest Voice | רופרט מרדוק | סדרת טלוויזיה |
הערות שוליים

↑  "Index entry". FreeBMD. ONS. נבדק ב-20 בינואר 2014. {{cite web}}:  (עזרה)
↑  Costa, Maddy (11 בספטמבר 2010). "A life in theatre: Simon McBurney". The Guardian. {{cite web}}:  (עזרה)
1 2  O'Mahony, John (1 בינואר 2005). "Anarchy in the UK - Profile: Simon McBurney". The Guardian. {{cite web}}:  (עזרה)
↑  Thorpe, Vanessa. "Sophie Hunter: The Opera Director Who Has to Dodge Paparazzie". Sophie Hunter Central.
↑  A Disappearing Number at the Barbican
↑  Kroll, Justin (17 בספטמבר 2015). "'Harry Potter' Actor Simon McBurney Joins 'Conjuring 2' (EXCLUSIVE)". Variety. {{cite web}}:  (עזרה)
↑  Jacques, Adam (20 בספטמבר 2011). "How We Met: Simon McBurney and Kathryn Hunter". The Independent. {{cite web}}:  (עזרה)
↑  The London Gazette: (Supplement) no. 57509. p. 12
| --- | --- |
בקרת זהויות :  NLI: 987007429120805171  PLWABN: 9810695629105606  BNE: XX5643135  BnF: cb14689268r (data)  GND: 132748142  ISNI: 0000 0000 5220 7784  LCCN: no95032514  NKC: js20031124003  NTA: 30467530X  SUDOC: 131276387  VIAF: 5193251   WorldCat (עם VIAF): 5193251 
מקברני בפסטיבל הבינלאומי של אדינבורו ב-6 באוגוסט 2015
סמור האמזונאס

| סמור האמזונאס> מצב שימור |
| --- | --- |
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
סוג:: סמור
מין:: סמור האמזונאס
שם מדעי
 Mustela africana ‏דמארה, 1818
תחום תפוצה


סמור האמזונאס (שם מדעי: Mustela africana) הוא מין של סמור החי אך ורק ביערות האמזונאס. שמו המדעי מטעה כיוון שאיננו חי באפריקה כלל.
מאפיינים

זהו סמור חום בעל בטן לבנה ופס חום לאורך החזה. אורכו הממוצע 25-38 ס"מ ואורך הזנב 20–99 ס"מ.
הסמור נחבא מאוד אל הכלים ולא ידוע עליו הרבה. הוא צייד שטורף יונקים קטנים כמו עכברים או עופות ביערות וחי כנראה בין העצים ולא על קרקע היער.
לסמור מצב שימור טוב ואיננו בסכנת הכחדה כרגע.
מיון

לסמור האמזונאס שני תת-מינים:
M. a. africana
M. a. stolzmanni
הערות שוליים

↑  סמור האמזונאס באתר הרשימה האדומה של IUCN
| סמוריים |
| --- | --- | --- |
| סמורים | סמורים |  |
| סמור | הרמין • חמוס השלגים • חמוס מבאיש • חמוס סיבירי • סמור האמזונאס • סמור הררי • חמוס ערבות • סמור קולומביאני • סמור ארך-זנב • סמור יפני • סמור צהוב-בטן • חורפן אירופאי • סמור הרים אינדונזי • חמוס שחור-רגל • סמור מלאי • סמור מפוספס-גב • סמור מצרי |      |
| חורפן (סוג ומין יחיד) | חורפן אמריקאי |      |
| סמור פטגוני (סוג ומין יחיד) | סמור פטגוני |      |
| גריזונים | גריזונים |      |
| גריזון | גריזון גדול • גריזון קטן |      |
| סמור משויש (סוג ומין יחיד) | סמור משויש |      |
| חמוס מפוספס | חמוס מפוספס סהרי • בואש אפריקני |      |
| סמור אפריקאי (סוג ומין יחיד) | סמור אפריקאי |      |
| דלקים | דלקים |      |
| דלק | דלק הסלעים • דלק אמריקאי • דלק צהוב-גרון • דלק נילגירי • דלק אירופי • דלק יפני • דלק דייג • דלק סיבירי |      |
| גרגרן (סוג ומין יחיד) | גרגרן |      |
| טאירה (סוג ומין יחיד) | טאירה |      |
| גיריות | גיריות |      |
| גירית | גירית מצויה • גירית קוואקזית • גירית אסייתית • גירית יפנית |  |
| גירית דובית (סוג ומין יחיד) | גירית דובית |  |
| גירית סמורית | גירית סמורית בורנאית • גירית סמורית סינית • גירית סמורית ג'אווה • גירית סמורית בורמזית • גירית סמורית וייטנאמית |  |
| גיריות דבש | גיריות דבש |  |
| גירית דבש (סוג ומין יחיד) | גירית הדבש |  |
| גיריות אמריקאיות | גיריות אמריקאיות |  |
| גירית אמריקאית (סוג ומין יחיד) | גירית אמריקאית |  |
| לוטרות | לוטרות |  |
ערך זה הוא קצרמרבנושא יונקים. אתם מוזמנים לתרום לוויקיפדיה ו.
סטופחם

| --- | --- |
 תחום:  אקטיביזם 
 מדינה:  רוסיה 
 מטה הארגון:  מוסקבה 
 מייסדים:  נאשי 
 תקופת הפעילות:  2010–הווה (כ־14 שנים) 
 ערוץ יוטיוב
 
סטופחם (ברוסית: СтопХам) היא תנועה חברתית ומלכ"ר ברוסיה, הממצב את עצמו כפרויקט פדרלי, ומתנגד לגסות רוח והפרות של חוקי התנועה על ידי נהגי רכב. התנועה נוסדה בשנת 2010 במוסקבה. פעיליה נמצאים לא רק במספר ערים רוסיות, אלא גם באוקראינה, מולדובה, בלארוס וגאורגיה.
ב-21 במרץ 2016 נסגר המלכ"ר על פי החלטה של בית המשפט העירוני של מוסקבה לבקשת משרד המשפטים. ב-2 בספטמבר 2016 ביטל בית המשפט העליון של רוסיה את ההחלטה לסגור את המלכ"ר.
בספטמבר 2018, בית המשפט העירוני של מוסקבה, לבקשת משרד המשפטים, סגר שוב את המלכ"ר.
ב-19 בפברואר 2024 פורסם ששלושה מחברי תנועת סטופחם נידונו ל-6 שנות מאסר על מכות עם יחידת גרום ביוני 2022 במוסקבה.
הערות שוליים

↑  https://www.zr.ru/content/news/913961-stopkhamu-prishel-konets-mosgors/
↑  https://overclockers.ru/blog/ProKino/show/139997/Shest-let-kolonii-poluchili-aktivisty-StopHama-za-sryv-operacii-narkopolicejskih-v-2022-godu
סמל קטלוניה

| --- | --- |

 גרסאות
 
 סמל הפרלמנט של קטלוניה, שימש כסמל הרפובליקה הקטלאנית
 פרטים
 המחזיק בסמל:  קטלוניה 
 
סמל קטלוניה הוא סמלה הרשמי של הקהילה האוטונומית קטלוניה שבספרד.

הסמל מעוצב כמגן זהב שעליו ארבעה פסים מאונכים אדומים. מעל המגן מותקן כתר ממלכת ספרד. הסמל יורש את עיצובו מסמלה של ממלכת אראגון ששלטה באזור בימי הביניים והייתה כוח משמעותי באגן הים התיכון. זהו אחד הסמלים העתיקים ביותר בעולם וקיימת מחלוקת בין היסטוריונים ומומחי הרלדיקה מהו מקורו המדויק של הסמל, ממלכת אראגון או רוזנות ברצלונה שהייתה עצמאית והתאחדה עם ממלכת אראגון במאה ה-12.

המקור הקדום ביותר לעיצוב הפסים נמצא בקבר רוזנת קטלוניה שמתה ב-1057 וקבורה בקתדרלת ז'ירונה.
לאור העבר ההיסטורי שלו, מופיע הסמל גם בסמל ספרד, בסמל אנדורה ובסמלי ערים בקטלוניה.
ראו גם

דגל קטלוניה
הערות שוליים

↑  באנציקלופדיית אראגון הגדולה (בספרדית)
↑  באתר ממשלת קטלוניה
↑  לא מן הנמנע שמחלוקת זו נובעת מהמאבק הקטלוני לעצמאות והתנגדות ספרד לכך
↑  אתר הקתדרלה
| סמלי ספרד |
| --- | --- | --- |
| ממלכת ספרד | סמל ספרד |  |
| הקהילות האוטונומיות | אזור מורסיה • אנדלוסיה • אסטוריאס • אקסטרמדורה • אראגון •  גליסיה • האיים הבלאריים •  האיים הקנריים • ולנסיה • חבל הבסקים • לה ריוחה • נווארה • מדריד • קטלוניה • קנטבריה • קסטיליה-לה מנצ'ה •  קסטיליה ולאון |  |
| הערים האוטונומיות | סאוטה • מלייה |  |
סמור מלאי

| סמור מלאי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
סוג:: סמור
מין:: סמור מלאי
שם מדעי
 Mustela nudipes ‏דמארה, 1822
תחום תפוצה


סמור מלאי (שם מדעי: Mustela nudipes) הוא טורף קטן מהסוג סמור והוא חי ביערות גשם בדרום-מזרח אסיה בברוניי, אינדונזיה, מלזיה ותאילנד. הם די נדירים בטבע.
מאפיינים

הסמור חום-אדמדם לאורך רוב הגוף. הראש בדרך כלל לבן ובעל אוזניים בולטות אבל לסת קטנה וקצות הגפיים לבנות. אורכו הממוצע 36-30 ס"מ ואורך הזנב 26-24 ס"מ. הזנב שעיר וגדול והשערות שלו הם לבנות. הרגליים קצרות והגוף וארך ורזה.
הסמורים חיים ביערות הגשם של דרום-מזרח אסיה, יוצאים בלילה לצוד ומחפשים יצורים קטנים כמו עכברים, חרקים, עופות וזוחלים ויאכלו גם פירות וגם פגרים. הם יכולים לטפס בקלילות ולהתחבא בין סלעים ונקיקים.
הם אינם בסכנה בטבע אך עלולים להיות מאוימים מכריתת היערות.
תת-מינים

M. n.nudipes
M. n. leucocephalus
הערות שוליים

↑  סמור מלאי באתר הרשימה האדומה של IUCN
| סמוריים |
| --- | --- | --- |
| סמורים | סמורים |  |
| סמור | הרמין • חמוס השלגים • חמוס מבאיש • חמוס סיבירי • סמור האמזונאס • סמור הררי • חמוס ערבות • סמור קולומביאני • סמור ארך-זנב • סמור יפני • סמור צהוב-בטן • חורפן אירופאי • סמור הרים אינדונזי • חמוס שחור-רגל • סמור מלאי • סמור מפוספס-גב • סמור מצרי |      |
| חורפן (סוג ומין יחיד) | חורפן אמריקאי |      |
| סמור פטגוני (סוג ומין יחיד) | סמור פטגוני |      |
| גריזונים | גריזונים |      |
| גריזון | גריזון גדול • גריזון קטן |      |
| סמור משויש (סוג ומין יחיד) | סמור משויש |      |
| חמוס מפוספס | חמוס מפוספס סהרי • בואש אפריקני |      |
| סמור אפריקאי (סוג ומין יחיד) | סמור אפריקאי |      |
| דלקים | דלקים |      |
| דלק | דלק הסלעים • דלק אמריקאי • דלק צהוב-גרון • דלק נילגירי • דלק אירופי • דלק יפני • דלק דייג • דלק סיבירי |      |
| גרגרן (סוג ומין יחיד) | גרגרן |      |
| טאירה (סוג ומין יחיד) | טאירה |      |
| גיריות | גיריות |      |
| גירית | גירית מצויה • גירית קוואקזית • גירית אסייתית • גירית יפנית |  |
| גירית דובית (סוג ומין יחיד) | גירית דובית |  |
| גירית סמורית | גירית סמורית בורנאית • גירית סמורית סינית • גירית סמורית ג'אווה • גירית סמורית בורמזית • גירית סמורית וייטנאמית |  |
| גיריות דבש | גיריות דבש |  |
| גירית דבש (סוג ומין יחיד) | גירית הדבש |  |
| גיריות אמריקאיות | גיריות אמריקאיות |  |
| גירית אמריקאית (סוג ומין יחיד) | גירית אמריקאית |  |
| לוטרות | לוטרות |  |
סמל נבדה

| --- | --- |

 גרסאות
 
 פרטים
 המחזיק בסמל:  נבדה 
 
סמל מדינת נבדה או החותם הגדול של מדינת נבדה מושפע מהסמל של טריטוריית נבדה שקדמה למדינה.
בשנת 1864, עת שהחלו ההכנות להפוך את הטריטוריה למדינה דנו גם בשאלת סמל המדינה הרשמי. ב-31 באוקטובר 1864 הצטרפה הטריטוריה כמדינה לארצות הברית.
ב-24 בפברואר 1866 הוחלט להחליף את מוטו המדינה מ-"Volens et Potens" ל-"כולנו למען מדינתנו" ("All for Our Country"), וכן, הוחלט על סמל המדינה המייצג את משאביה הכלכליים של המדינה - הסמל מציג כורה הגורר קרונית מלאה עפרות כסף ממכרה החצוב בתוך הר ברקע הסמל.
התפתחות התחבורה והתקשורת במדינה מסומלים על ידי רכבת הקיטור החוצה את הסמל ועמודי הטלגרף ברקע הסמל. ענף החקלאות מיוצג באמצעות אלומת דגן, מגל ומחרשה בחזית הסמל. יופייה הטבעי של המדינה מיוצג על ידי השמש הזורחת על פסגת הר מושלג. 36 הכוכבים המקיפים את המעטפת הפנימית של הסמל מסמלים את היותה של נבדה המדינה ה-36 שהצטרפה לאיחוד.
מסביב לסמל מופיעה הכתובת: "החותם הגדול של מדינת נבדה" (באנגלית: "The Great Seal of the State of Nevada").
| סמלי מדינות ארצות הברית |
| --- | --- | --- |
| סמל פדרלי | סמל ארצות הברית |  |
| סמלי מדינות | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • ויומינג • ויסקונסין • וירג'יניה • וירג'יניה המערבית • ורמונט • וושינגטון • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |  |
| סמלי אזורים מבודדים | סמואה האמריקנית • גואם • איי מריאנה הצפוניים • פוארטו ריקו • איי הבתולה של ארצות הברית |  |
| סמל מחוז קולומביה ווושינגטון | וושינגטון, מחוז קולומביה |  |
ערך זה הוא קצרמרבנושא סמלים ובנושא ארצות הברית. אתם מוזמנים לתרום לוויקיפדיה ו.
סידני ויקס

| --- | --- |

ויקס בשנת 1972
 לידה:  19 בספטמבר 1949 (בן 75) לוס אנג'לס שבקליפורניה, ארצות הברית
 עמדה:  פאוור פורוורד
 גובה:  2.03 מטר
 מכללה:  מכללת סנטה מוניקה   UCLA
 דראפט:  בחירה שנייה, 1971 פורטלנד טרייל בלייזרס
 קבוצות כשחקן
 1971–1976   1976–1978   1978–1981   1981–1982:  פורטלנד טרייל בלייזרס   בוסטון סלטיקס   סן דייגו קליפרס   רייר ונציה
 הישגים כשחקן
 4 בחירות למשחק האולסטאר (1972–1975)   זכייה בפרס רוקי השנה (1972)   בחירה לחמישיית הרוקיז של העונה (1972)   3 זכיות באליפות המכללות (1969–1971)
סידני ויקס (באנגלית: Sidney Wicks; נולד ב-19 בספטמבר 1949) הוא כדורסלן עבר אמריקאי ששיחק בליגת ה-NBA בין השנים 1971–1981, בעמדת הפאוור פורוורד. כשחקן קבוצת אוניברסיטת קליפורניה בלוס אנג'לס (UCLA) זכה 3 פעמים באליפות המכללות, ולאורך קריירת ה-NBA השתתף 4 פעמים במשחק האולסטאר והעמיד ממוצעים של 16.8 נקודות, 8.7 ריבאונדים, ו-3.2 אסיסטים למשחק.
נעורים ומכללות

ויקס נולד וגדל בעיר לוס אנג'לס שבקליפורניה. בשנת 1967 החל ללמוד במכללת סנטה מוניקה, ולאחר שנה אחת עבר לאוניברסיטת קליפורניה בלוס אנג'לס (UCLA), בה שיחק בקבוצת הכדורסל תחת המאמן ג'ון וודן, ולצד כוכב המכללות לו אלסינדור. בעונתו הראשונה בקבוצת האוניברסיטה קלע 7.5 נקודות למשחק, והיה שותף לזכייתה השלישית ברציפות באליפות המכללות. בשתי העונות הבאות, לאחר עזיבת אלסינדור ל-NBA, הפך ויקס לשחקן המוביל של הקבוצה והצעיד אותה לשתי זכיות נוספות באליפות המכללות, עם ממוצעים של 20.0 נקודות ו-12.4 ריבאונדים למשחק. בסיום עונת 1970/1971 זכה בשלושה פרסי "שחקן העונה בליגת המכללות", ונבחר לחמישיית העונה בליגת המכללות. בשנת 2010 הוצג בהיכל התהילה של כדורסל המכללות.
קריירת משחק > פורטלנד טרייל בלייזרס

ויקס נלקח בבחירה השנייה של דראפט ה-NBA‏ 1971 על ידי פורטלנד טרייל בלייזרס, לאחר ששילמה לקליבלנד קאבלירס סכום של 250,000 דולר על מנת שלא תבחר אותו בבחירה הראשונה. כמו כן נבחר ויקס בדראפט של ליגת ה-ABA על ידי דאלאס צ'אפרלס, אך הוא בחר לשחק עבור הטרייל בלייזרס. כבר בעונתו הראשונה בפורטלנד, שהייתה השנייה בתולדות המועדון, הציג ויקס יכולת מצוינת עם 24.5 נקודות ו-11.5 ריבאונדים למשחק, אך קבוצתו סיימה את העונה הסדירה במקום האחרון בליגה עם מאזן 18–64. ויקס עצמו נבחר באותה עונה להשתתף במשחק האולסטאר, ובסיום העונה זכה בפרס רוקי השנה. ב-4 העונות הבאות נשאר ויקס אחד משחקני המפתח בקבוצה, לצד ג'ף פיטרי וביל וולטון, אך לאורך כל תקופתו בפורטלנד לא העפיל עמה לשלב הפלייאוף. ב-5 עונותיו בקבוצה רשם ממוצעים של 22.3 נקודות ו-10.3 ריבאונדים למשחק, וקבוצתו רשמה מאזן כולל של 141 ניצחונות לעומת 269 הפסדים (34.4%).
קריירת משחק > בוסטון סלטיקס

באוקטובר 1976 נמכר ויקס לבוסטון סלטיקס, אלופת העונה הקודמת, ולמרבה האירוניה זכתה פורטלנד באליפות הליגה באותה עונה (1976/1977). בשתי עונותיו בבוסטון השלים ויקס חמישייה פותחת חזקה לצד ארבעה חברי היכל התהילה לעתיד; דייב קאונס, ג'ון האבליצ'ק, צ'ארלי סקוט וג'ו ג'ו וייט. בסיום עונת 1976/1977 השתתף בפעם היחידה בקריירה בפלייאוף ה-NBA, כאשר הגיעו הסלטיקס לחצי גמר המזרח, ובעונה העוקבת התדרדרה הקבוצה למקום השמיני באזור המזרחי ולא העפילה לפלייאוף. כשחקן הסלטיקס קלע ויקס 14.2 נקודות והוריד 9.2 ריבאונדים בממוצע למשחק.
קריירת משחק > סן דייגו קליפרס

לקראת עונת 1978/1979 נשלח ויקס בטרייד לסן דייגו קליפרס, יחד עם קרמיט וושינגטון, קווין קונרט ופרימן ויליאמס, בתמורה לנייט ארצ'יבלד, מרווין בארנס ובילי נייט. בינואר 1981, לאחר 49 משחקים בעונת 1980/1981, נופה מסגל הקבוצה. בשלוש עונותיו בקבוצה, שהיו הראשונות של המועדון בסן דייגו (לאחר שעבר אליה מבאפלו), קלע ויקס 8.0 נקודות למשחק.
קריירת משחק > רייר ונציה

בקיץ 1981 חתם בקבוצת רייר ונציה מליגת העל האיטלקית, במדיה שיחק במשך עונה אחת בטרם פרש ממשחק.
חיים אישיים

ב-5 במאי 1989 נפצע ויקס בתאונת דרכים בסן דייגו, במהלכה התנגשה ברכבו משאית עם מערבל בטון. ויקס סבל מפגיעות ראש וחתכים בפניו, וכן נאלץ לעבור ניתוח להסרת הטחול אשר נפגע בתאונה.
הערות שוליים

↑  סטטיסטיקות הקריירה של ויקס ב-NBA, באתר basketball-reference.com
↑  סטטיסטיקות המכללות של ויקס, באתר sports-reference.com
↑  ביוגרפיה, באתר היכל התהילה של ליגת המכללות בכדורסל
↑  Remembering Sidney Wicks, באתר ballislife.com,‏ 19 בספטמבר 2016
↑  רשימת נבחרי דראפט 1971, באתר basketball-reference.com
1 2  What the Hell Happened to Sidney Wicks, באתר celticslife.com,‏ 23 באוקטובר 2011
↑  באותה תקופה העפילו לשלב הפלייאוף שש קבוצות מכל אזור.
↑  ויקס נשלח בטרייד לקליפרס, באתר הניו יורק טיימס, 5 ביולי 1978
↑  ויקס נפצע קשה בתאונת דרכים, באתר לוס אנג'לס טיימס, 6 במאי 1989
ויקס בשנת 2009
סמואל מור

סמואל ב. מור (באנגלית: Samuel B. Moore; ‏1779 – 7 בנובמבר 1846) היה פוליטיקאי אמריקאי מאלבמה, איש המפלגה הדמוקרטית, שכיהן כמושל אלבמה השישי ממרץ ועד נובמבר 1831. כאשר נבחר המושל הקודם, גבריאל מור לסנאט של ארצות הברית, והתפטר מכהונתו כמושל, הושבע סמואל מור במקומו.
ביוגרפיה

סמואל מור נולד בעיירה ביץ' היל שבמחוז פרנקלין שבטנסי. כשהיה בן 10 עברה משפחתו למחוז ג'קסון שבאלבמה.
הקריירה הפוליטית שלו החלה ב-1823, כאשר הוא נבחר לבית הנבחרים של אלבמה, ולאחר מכן, ב-1828 הוא נבחר לסנאט של אלבמה. ב-1831 הוא שימש כנשיא הסנאט, ואז ירש את גבריאל מור כמושל אלבמה.
כמו קודמו בתפקיד, המשיך סמואל מור לסרוק את נהר קוזה באמצעות מועצת העבודות הציבוריות, בנה תשתיות והתנגד לזכות הביטול (אנ'). מור תמך מאוד בהקמתו של בנק המדינה של אלבמה.
בבחירות של 1831 התמודד מור מול ג'ון גייל, שבסופו של דבר ניצח אותו. לאחר תבוסתו, הוא נבחר מחדש ב-1834 למושבו בסנאט המדינתי ונבחר שוב כנשיאו ב-1835. בשנים 1835–1841 הוא כיהן כשופט בבית המשפט של מחוז פיקנס.
סמואל מור נפטר ב-7 בנובמבר 1846, בגיל 67, בעיר קרולטון, אלבמה. הוא נטמן בבית הקברות העירוני.
הערות שוליים

↑  תאריך הלידה 1779 מסתמך על הרשום על קברו, ראו תיעוד באתר Find a Grave. על פי מקורות אחרים, נולד ב-1789.
| --- | --- |
בקרת זהויות :  GND: 1175410020  LCCN: nr2001023660  SNAC: w6p56tdb  VIAF: 26991290   WorldCat (עם VIAF): 26991290
סמיון גרשטיין

| --- | --- |

 לידה:  13 ביולי 1929 חרבין, הרפובליקה הסינית 
 פטירה:  20 בפברואר 2023 (בגיל 93) מוסקבה, רוסיה 
 ענף מדעי:  פיזיקה תאורטית 
 מקום לימודים:  הפקולטה לפיזיקה של אוניברסיטת מוסקבה 
 מנחה לדוקטורט:  Anatoly Vlasov 
 מוסדות:  Institute for High Energy Physics 
 פרסים והוקרה:  פרס פומרנצ'וק (2011)  מדליית הזהב ע״ש לנדאו (2013)  עיטור ההצטיינות למען המולדת דרגה רביעית  עיטור הכבוד של הפדרציה הרוסית  פרס ברית המועצות 
 צאצאים:  יורי גרשטיין 
 
סמיון גרשטיין  (ברוסית: Семён Соломонович Герштейн ‏; (13 ביולי 1929 - 20 בפברואר 2023) פיזיקאי סובייטי-רוסי ממוצא יהודי. הוא התמחה בפיזיקה גרעינית.
קורות חיים

סמיון גרשטיין נולד בשנת 1929 בחרבין למשפחה יהודית. הוריו עבדו בסין בשליחות הממשל הסובייטי. בשנת 1936 המשפחה חזרה לברית המועצות. תוך זמן קצר הם הואשמו בבגידה ונשלחו למחנות גולאג (שמם טוהר מכל אשמה כעבור כ-20 שנים). סמיון הציער התחנך במשפחת סבתה ודודתה.
בשנת 1946 גרשטיין סיים עם מדליית זהב לימודי בית ספר והחל ללמוד באוניברסיטת מוסקבה. לאחר סיום לימודים בשנת 1951, למרות מאמציו של מנחה שלו בתקופת הלימודים גרשטיין לא התקבל לעבודה בשום מוסד מדעי והחל לעבוד בבית ספר בכפר במחוז קלוגה. בהיותו מורה לפיזיקה גרשטיין עבר בחינות בפיזיקה תאורטית אצל לב לנדאו, והיה אחרון שעבר בחינה זו אצלו אישית. בשנת 1954 אחרי שפיוטר קפיצה חזר לניהול מכון לחקר בעיות פיזיקה גרשטיין התקבל לעבודה במכון והחל לעבוד על תואר שלישי. בהמלצת לנדאו, גרשטיין החל לעבוד עם יעקב זלדוביץ' והם פרסמו מספר מאמרים מדעיים. בשנת 1958 הוא סיים עבודת תואר שלישי, עבר ללנינגרד והחל לעבוד במכון לפיזיקה וטכנולוגיה על שם יופה.
בשנת 1960 גרשטיין חזר למוסקבה לעבודה במכון לפיזיקה. בשנת 1963 גרשטיין סיים עבודת פוסט-דוקטורט.
מאז שנות ה-60 של המאה ה-20 גרשטיין עבד במכון לפיזיקת אנרגיות גבוהות של אקדמיה למדעים של ברית המועצות. במקביל הוא היה מלמד בסניף של אוניברסיטת מוסקבה, מכון לפיזיקה וטכנולוגיה של מוסקבה (בדרגת פרופסור). הוא הדריך עבודות תואר שלישי ופוסט דוקטורט רבות.
גרשטיין פרסם מעל ל-250 עבודות בתחומים שונים של פיזיקה גרעינית. על תרומות לקידום המדע בשנת 1984 הוא התקבל כחבר בהתכתבות לאקדמיה למדעים של ברית המועצות ומשנת 2003 הוא היה חבר בפעול באקדמיה רוסית למדעים.
לגרשטיין הוענקו מספר עיטורים, פרס ברית המועצות, בשנת 2011 הוא קיבל פרס על שם פומרנצ'וק ובשנת 2013 מדליית זהב על שם לנדאו.
בשנת 1957 גרשטיין התחתן עם קרובת משפחה של לב לנדאו ומשה ברודרזון. לזוג נולד בן אלכסנדר שבשנת 1991 עלה לישראל. הם התגרשו בשנת 1961 ובהמשך גרשטיין התחתן פעם שנייה. לזוג נולדו 2 בנים. אחד מהם הלך ללמוד פיזיקה גרעינית ומכהן פרופסור לפיזיקה באוניברסיטת ראטגרס
גרשטיין היה חבר מערכת של כתב עת המוקדש למדע פופולרי של האקדמיה הרוסית.
סמיון גרשטיין נפטר בשנת 2023 בגיל 94 ונטמן בבית העלמין בעיירה פרוטבינו במחוז מוסקבה.
הערות שוליים

↑  אלכסנדר גרשטיין
↑  קורות חיים של יורי גרשטיין
| --- | --- |
בקרת זהויות :  GND: 103259019X  ISNI: 0000 0000 4268 5301  LCCN: no96048093  VIAF: 9440659   WorldCat (עם VIAF): 9440659